CELEX: 62019CN0578
Language: mt
Date: 2019-07-30 00:00:00
Title: Kawża C-578/19: Talba għal deċiżjoni preliminari mressqa mis-Supreme Court of the United Kingdom (ir-Renju Unit) fit-30 ta’ Lulju 2019 — X vs Kuoni Travel Ltd

30.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/32
            
         
      Talba għal deċiżjoni preliminari mressqa mis-Supreme Court of the United Kingdom (ir-Renju Unit) fit-30 ta’ Lulju 2019 — X vs Kuoni Travel Ltd
      (Kawża C-578/19)
      (2019/C 328/35)
      Lingwa tal-kawża: l-Ingliż
      
         Qorti tar-rinviju
      
      Supreme Court of the United Kingdom (ir-Renju Unit)
      
         Partijiet fil-kawża prinċipali
      
      
         Rikorrenti: X
      
         Konvenuta: Kuoni Travel Ltd
      
         Domandi preliminari
      
      
                  1)
               
               
                  In-nuqqas’ ta’ eżekuzzjoni jew eżekuzzjoni ħażina tal-obbligi li jirriżultaw mill-kuntratt ta’ organizzatur jew bejjiegħ bl-imnut ma’ konsumatur għall-provvista ta’ vjaġġ kollox kompriż li għalih tapplika d-Direttiva tal-Kunsill 90/314/KEE (1) tat-13 ta’ Ġunju 1990 dwar il-vjaġġi kollox kompriż (package travel), il-vaganzi kollox kompriż u t-tours kollox kompriż, fejn in-nuqqas’ ta’ eżekuzzjoni jew l-eżekuzzjoni ħażina hija r-riżultat tal-azzjonijiet ta’ impjegat tal-kumpannija ta’ lukanda li tipprovdi servizzi relatati ma’ dan il-kuntratt:
                  
                              a)
                           
                           
                              jaqa’ fil-kamp ta’ applikazzjoni tal-eżenzjoni prevista fit-tieni parti tat-tielet subparagrafu tal-Artikolu 5(2); u, fil-każ ta’ risposta affermattiva,
                           
                        
                              b)
                           
                           
                              abbażi ta’ liema kriterji l-qorti nazzjonali għandha tevalwa l-applikabbiltà ta’ din l-eżenzjoni?
                           
                        
            
                  2)
               
               
                  Meta organizzatur jew bejjiegħ bl-imnut jikkonkludi kuntratt ma’ konsumatur għall-provvista ta’ vjaġġ kollox kompriż li għalih tapplika d-Direttiva tal-Kunsill 90/314/KEE, u meta kumpannija ta’ lukanda tipprovdi servizzi relatati ma’ dan il-kuntratt, impjegat innifsu ta’ din il-kumpannija ta’ lukanda għandu jiġi kkunsidrat “fornitur tas-servizzi” għall-finijiet tal-eżenzjoni taħt it-tielet subparagrafu tal-Artikolu 5(2) tad-Direttiva?
               
            
         (1)  ĠU Edizzjoni Speċjali bil-Malti, Kapitolu 13, Vol. 10, p. 132.